text: Grøn Koncert rykker til Esbjerg i dag 
  26 juli 2018 kl. 13.15
  Torsdag strømmer en masse festglade mennesker til Grøn Koncert i Esbjerg. Her kan du møde en masse kunstnere og TV SYDs vært Dorte Callesen. 
  For 35. gang kan du komme til Grøn Koncert i Esbjerg i dag, og du kan stadig nå at få billetter, hvis du ikke allerede er på vej mod festpladsen. 
  Grøn Koncert meldte udsolgt ved de fire første koncerter i Amager, Kolding, Aarhus og Aalborg, men der er endnu ikke udsolgt i Esbjerg. 
  TV SYD rykker også ud til Grøn Koncert, hvor vi sender live derfra. Her kan du møde Dorte Callesen, der vil rapportere fra den vilde feststemning, der sikkert er ved koncerten. 
  Udover at møde Dorte Callesen er der selvfølgelig også en masse kunstnere, der optræder ved koncerten. Du kan blandt opleve Joey Moe, AQUA og Lukas Graham.
  I Esbjerg bliver koncerten holdt på Skibhøj, og pladsen åbnede allerede klokken 13 og lukker igen klokken 21.30. Hvis du kører i bil til koncertpladsen, er der to parkeringspladser tæt ved selve pladsen. Kørselsvejledningen kan du se herunder.
  
  
  